న్యూఢిల్లీ: ఏటీఎం నుంచి డబ్బు విత్డ్రా చేయడమే కాదు.. బ్యాలెన్స్ చెక్ చేసినా బ్యాంకులు చార్జీల మోత మోగిస్తున్నాయి. పరిమితి దాటిన విత్డ్రాలపై భారీ చార్జీలు వసూలు చేస్తామంటూ షాకిచ్చిన హెచ్డీఎఫ్సీ... ఆర్థికేతర లావాదేవీలైన బ్యాలెన్స్ చెకింగ్, మిని స్టేట్మెంట్ వంటి వాటికి కూడా చార్జీలు వసూలు చేస్తోంది. సదరు బ్యాంకు 2014 ఏటీఎం చార్జి స్ట్రక్చర్ చూస్తే అదే అర్థమవుతుంది. ఉచిత పరిమితి దాటిన తర్వాత సేవింగ్స్, శాలరీ ఖాదాదారులు జరిపే ఒక్కో అదనపు లావాదేవీపై రూ.20 వసూలు చేస్తుండగా... ‘‘ఆర్ధికేతర లావాదేవీల’’ పైనా రూ. 8.50 వరకు వసూలు చేస్తోంది. ఈ విషయాన్ని ముందే చార్జి స్ట్రక్చర్లో పొందుపర్చింది. ‘‘ఆర్ధికేతర లావాదేవీలు’’ అంటే బ్యాలెన్స్ ఎంక్వైరీ, మినీ స్టేట్మెంట్, పిన్ మార్పులు అని విడమర్చి మరీ వివరించింది. 5 ఉచిత ట్రాన్సాక్షన్లు అంటే కేవలం క్యాష్ విత్డ్రా మాత్రమే కాదు.. ఆర్థికేతర లావాదేవీలు కూడా అందులోకే వస్తాయి. అంటే దీని అర్థం... మీరు నెలలో ఒక్కసారి బ్యాలెన్స్ చెక్ చేసినా, మిని స్టేట్మెంట్ తీసుకున్నా, పిన్ నంబర్ మార్చుకున్నా ఇక మీకు చార్జి పడకుండా డబ్బులు తీసుకునే చాన్స్ రెండు సార్లు మాత్రమేనన్నమాట. ఈ పరిమితి దాటితే పైన చెప్పిన చార్జీలే ఫైనల్ కాదు.. తర్వాత మళ్లీ పన్నులు గట్రా ఉంటే వీటికి జతకలుస్తాయి. ఒక నెలలో పరిమితులు దాటి జరిపే లావాదేవీలపై ఒక్కో దానికి రూ.150 చార్జి వసూలు చేయనున్నట్టు హెచ్డీఎఫ్సీ, ఐసీఐసీఏ సహా కొన్ని బ్యాంకులు సోమవారం ప్రకటించిన సంగతి తెలిసిందే.
newdhilly: atm nunchi dabbu vitdra cheyadame kaadu.. ballens chec chesina byaankulu chaarjeela motha mogistunnayi. parimiti daatina vitdraalapai bhari chaarjeelu vasulu chestamantu shaakicchina hachdiessy... aardhiketara laavaadeevilaina ballens cheking, mini statement vanti vaatiki kuudaa chaarjeelu vasulu chestondi. sadaru byaanku 2014 atm charji structure chuste adhe ardhamavutundi. uchita parimiti daatina tarvaata savings, saalarii khaadaadaarulu jaripe okko adanapu lavadevipai roo.20 vasulu chestundagaa... ‘‘aardhiketara lavadevila’’ paina roo. 8.50 varaku vasulu chestondi. ee vishayaanni munde charji strakcharlo ponduparchindi. ‘‘aardhiketara lavadevilu’’ ante ballens enkvairi, minee statement, pin maarpulu ani vidamarchi mari vivarinchindi. 5 uchita traansaakshanlu ante kevalam kyash vitdra matrame kaadu.. aardhiketara lavadevilu kuudaa anduloke vastaayi. ante deeni artham... meeru nelalo okkasari ballens chec chesina, mini statement teesukunna, pin nambar marchukunna ika meeku charji padakunda dabbulu teesukune chans rendu saarlu matramenannamata. ee parimiti daatithe paina cheppina charjile final kaadu.. tarvaata malli pannulu gatra unte veetiki jatakalustaayi. oka nelalo parimitulu daati jaripe lavadevilapai okko daaniki roo.150 charji vasulu cheyanunnattu hachdiessy, icica sahaa konni byaankulu somavaram prakatinchina sangati telisinde.